CELEX: C2007/020/47
Language: fi
Date: 2007-01-27 00:00:00
Title: Asia T-383/06: Kanne 19.12.2006 — Icuna.com v. parlamentti

27.1.2007   
            
            
               FI
            
            
               Euroopan unionin virallinen lehti
            
            
               C 20/31
            
         Kanne 19.12.2006 — Icuna.com v. parlamentti
   (Asia T-383/06)
   (2007/C 20/48)
   Oikeudenkäyntikieli: ranska
   Asianosaiset
   
      Kantaja: Icuna.com SCRL (Braîne-le-Château, Belgia) (edustajat: asianajajat J. Windey ja P. de Brandt)
   
      Vastaaja: Euroopan parlamentti
   Vaatimukset
   
               —
            
            
               1.12.2006 tehty parlamentin päätös, jossa parlamentti hyväksyi MOSTRA-nimisen yhtiön tekemän tarjouksen ja hylkäsi kantajan tarjouksen tarjouspyyntömenettelyn EO/DGINFO/WEBTV/2006/0003 osalta, on kumottava
            
         
               —
            
            
               Euroopan yhteisön on todettava olevan sopimussuhteen ulkopuolisessa vastuussa, ja Euroopan parlamentti on velvoitettava maksamaan kantajalle vahingonkorvauksena 58 700 euroa tarjouspyynnöstä aiheutuneista kuluista sekä korvaamaan kantajalle sen maineen loukkaamisesta aiheutuneen aineettoman vahingon, minkä lisäksi on määrättävä asiantuntija arvioimaan sanottu vahinko
            
         
               —
            
            
               Euroopan parlamentti on joka tapauksessa velvoitettava korvaamaan oikeudenkäyntikulut tässä oikeudenkäynnissä.
            
         Oikeudelliset perusteet ja pääasialliset perustelut
   Kantaja riitauttaa parlamentin päätöksen, jossa parlamentti hylkäsi kantajan tarjouksen, joka koski tarjouspyyntömenettelyä EO/DGINFO/WEBTV/2006/0003, 2 erä: Euroopan parlamentin verkkotelevisiokanavan perustamiseen liittyvien lähetysten sisältö (1).
   Kantaja vetoaa kanteensa tueksi ensiksikin ilmeiseen menettelyvirheeseen, joka johti riidanalaisen päätöksen tekemiseen, sillä päätöksen tekijä ei ollut toimivaltainen ja varainhoitoasetuksen (2) 101 artiklaa sekä asetuksen N:o 2342/2002 (3) 149 artiklaa sovellettiin virheellisesti.
   Kantaja väittää toiseksi, että parlamentti teki yhtäältä päätöksen, joka on ristiriidassa 7.8.2006 tiedoksi annetun alkuperäisen päätöksen kanssa, jossa kantaja todetaan tarjouskilpailun voittajaksi, sen perustelematta sanottua muutosta, ja että toisaalta valintaperusteet, jotka parlamentti otti huomioon riidanalaisessa päätöksessä, eivät ole samat kuin ne, joita se sovelsi ensimmäisessä päätöksessään, ja että kyseisiä perusteita ei määritelty tarjouspyynnössä valintaperusteiksi. Näin ollen tarjouspyyntöön sisältyneitä valintaperusteita on sovellettu virheellisesti, yhdenvertaisen kohtelun ja menettelyn avoimuuden periaatteita on loukattu ja sekä perusteluvelvollisuus on laiminlyöty.
   
      (1)  Euroopan parlamentin verkkotelevisiokanavasta annettu hankintailmoitus (EUVL 2006, S 87-91412).
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).
   
      (3)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EYVL L 357, s. 1).